
27 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3072 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


1 

Ανάκληση άδειας Ιδιωτικού Σχολείου Πρωτοβάθ¬ 
μιας Εκπαίδευσης - Νηπιαγωγείου Συστεγαζόμε¬ 
νου με ΜΦΠΑΔ. 

2 

Μετονομασία 5ου Γυμνασίου και 4ου Γενικού 
Λυκείου Ρεθύμνου. 

3 

Καθιέρωση λειτουργίας κατά τις Κυριακές και αρ¬ 
γίες της Διεύθυνσης Ανθρωπίνου Δυναμικού και 
της Νομικής Διεύθυνσης του Δήμου Αθηναίων. 

4 

Επανακατάταξη της υπαλλήλου με σχέση εργασίας 
ιδιωτικού δικαίου αορίστου χρόνου του Δήμου 
Νίκαιας - Αγ. 1. Ρέντη, Θεοδώρας Βλαβιανού του 
Κωνσταντίνου. 

5 

Έγκριση της αριθμ. 60/2018 απόφασης του Δημο¬ 
τικού Συμβουλίου του Δήμου Ορχομενού με θέμα 
«Λήψη απόφασης για διακοπή κυκλοφορίας οχη¬ 
μάτων στις οδούς Μινύα - 10ης Σεπτεμβρίου και 
Θησαυροφυλακίου». 


ΑΠΟΦΑΣΕΙΣ 

Αριθμ. Βαθμ. Προτερ. 117850/Ν1 (1) 

Ανάκληση άδειας Ιδιωτικού Σχολείου Πρωτοβάθ¬ 
μιας Εκπαίδευσης - Νηπιαγωγείου Συστεγαζόμε¬ 
νου με ΜΦΠΑΔ. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της υποπαρ. Θ4 (περ. 1 γ) της παρ. Θ 
του άρθρου πρώτου του ν. 4093/2012 (222 Α') «Έγκριση 
Μεσοπρόθεσμου Πλαισίου Δημοσιονομικής Στρατηγι¬ 
κής ... 2013-2016». 

2. Την με αριθμ. Φ2ΓΑ/148596/14-10-2013 (ΦΕΚ 631 /τ. 
Β'/13-3-2014) υπουργική απόφαση χορήγησης άδειας 
Ιδιωτικού Σχολείου Πρωτοβάθμιας Εκπαίδευσης - Συ¬ 
στεγαζόμενου Νηπιαγωγείου στον ΖΗΣΗ ΔΗΜΗΤΡΙΟ. 

3. Το με αριθμ. Φ.17.1/4180 διαβιβαστικό της Διεύ¬ 
θυνσης Πρωτοβάθμιας Εκπαίδευσης Β' Αθήνας με το 
οποίο διαβιβάστηκε η με αριθμ. 16/31-5-2018 αίτηση 
του Ζήση Δημήτριου. 


4. Το π.δ. 125/2016 (ΦΕΚ 210 Α') διορισμού του Κων¬ 
σταντίνου Γαβρόγλου στη θέση του Υπουργού Παιδείας, 
Έρευνας και Θρησκευμάτων. 

5. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Ανακαλούμε από το σχολικό έτος 2018-2019 
την με αριθμ. Φ2ΓΑ/148596/14-10-2013 (ΦΕΚ 631/ 
τ.Β'/13-3-2014) υπουργική απόφαση χορήγησης άδειας 
ίδρυσης Ιδιωτικού Σχολείου ΠρωτοβάθμιαςΕκπαίδευσης- 
Νηπιαγωγείου Συστεγαζόμενου με ΜΦΠΑΔ ιδιοκτησίας 
του ΖΗΣΗ ΔΗΜΗΤΡΙΟΥ, μετά από αίτηση του ενδιαφε¬ 
ρομένου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 12 Ιουλίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 119172/Δ2 (2) 

Μετονομασία 5ου Γυμνασίου και 4ου Γενικού 

Λυκείου Ρέθυμνου. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις της παρ. 6 του άρθρου 5 και της παρ. 3 
του άρθρου 8 του ν. 1566/1985 (Α' 167) «Δομή και λει¬ 
τουργία της Πρωτοβάθμιας και Δευτεροβάθμιας Εκπαί¬ 
δευσης και άλλες διατάξεις». 

2) Τις διατάξεις της παρ. 15 του άρθρου 59 του 
ν. 3966/2011 (Α' 118) «Θεσμικό πλαίσιο των Πρότυπων 
Πειραματικών Σχολείων, Ίδρυση Ινστιτούτου Εκπαιδευ¬ 
τικής Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων "ΔΙΟΦΑΝΤΟΣ" και λοιπές 
διατάξεις». 

3) Το π.δ. 125/2016 (Α' 210) με θέμα «Διορισμός 
Υπουργών, Αναπληρωτών Υπουργών και Υφυπουργών». 

4) Την με αριθμ. 6792/29-06-2018 εισήγηση της Περι¬ 
φερειακής Διεύθυνσης Πρωτοβάθμιας και Δευτεροβάθ¬ 
μιας Εκπαίδευσης Κρήτης. 

5) Το με αριθμ. Φ.2.1/3574/03-05-2018 έγγραφο της 
Διεύθυνσης Δευτεροβάθμιας Εκπαίδευσης Ρεθύμνης. 

6) Τις με αριθμ. 299/2018 και 300/2018 αποφάσεις του 
Δημοτικού Συμβουλίου του Δήμου Ρεθύμνης. 

7) Το γεγονός ότι δεν προκαλείται δαπάνη σε βάρος 
του κρατικού προϋπολογισμού του Υπουργείου Παιδείας, 
Έρευνας και Θρησκευμάτων για τις δαπάνες που κα¬ 
λύπτονται από αυτόν, σύμφωνα με την με αριθμ. 
Φ.1 /Γ/218/114645/Β1 /09-07-2018 εισήγηση του άρθρου 
24 του ν. 4270/2014 (Α' 143), όπως αντικαταστάθηκε με 
το άρθρο 10 παρ. 6 του ν. 4337/2015 (Α' 129) της Γενικής 
Διεύθυνσης Οικονομικών Υπηρεσιών του Υπουργείου 
Παιδείας, Έρευνας και Θρησκευμάτων, αποφασίζουμε: 

Μετονομάζουμε τις παρακάτω σχολικές μονάδες ως 
εξής: 

Περιφερειακή Διεύθυνση Εκπαίδευσης Κρήτης 
Διεύθυνση Δευτεροβάθμιας Εκπαίδευσης Ρεθύμνης 
•Το 5ο Γυμνάσιο Ρεθύμνου(4135001) σε 
5ο Γυμνάσιο Ρεθύμνου -«Αρσάνιο Γυμνάσιο» 

•Το 4ο Γενικό Λύκειο Ρεθύμνου (4144003) σε 
4ο Γενικό Λύκειο Ρεθύμνου - «Αρσάνιο Λύκειο» 

Η ισχύςτηςπαρούσης αρχίζει από τη δημοσίευσή της. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 25181/9482 (3) 

Καθιέρωση λειτουργίας κατά τις Κυριακές και αρ¬ 
γίες της Διεύθυνσης Ανθρωπίνου Δυναμικού και 
της Νομικής Διεύθυνσης του Δήμου Αθηναίων. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28Α του ν. 4325/2015 
(ΦΕΚ47/Α72015) «ΕκδημοκρατισμόςτηςΔιοίκησης-Κα- 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως το άρθρο αυτό προστέθηκε με το άρθρο 24 του 
ν. 4368/2016 (ΦΕΚ 21 /Α72016) «Μέτρα για την επιτάχυν¬ 
ση του κυβερνητικού έργου και άλλες διατάξεις». 

4. Τις διατάξεις του άρθρου 36 και 176του ν. 3584/2007 
(ΦΕΚ 143/Α72007) «Κύρωση του Κώδικα Κατάστασης 
Δημοτικών και Κοινοτικών Υπαλλήλων». 


5. Την 1875/2017 απόφαση του Δημοτικού Συμβουλί¬ 
ου Αθηναίων, με θέμα έγκριση της εξαίρεσης υπηρεσιών 
του Δήμου από την εφαρμογή της πενθήμερης εργασίας 
ή και της λειτουργίας τους σε 12ωρη ή 24ωρη βάση. 

6. Την 104044/36624/19.12.2017 απόφασή μας, με θέμα 
καθιέρωση διαφορετικού ωραρίου λειτουργίας υπηρεσι¬ 
ών του Δήμου Αθηναίων (ΦΕΚ 4559/Β/21.12.2017). 

7. Το 072526/19.03.2018 έγγραφο του Δήμου Αθηναί¬ 
ων, αποφασίζουμε: 

Συμπληρώνουμε την 104044/36624/19.12.2017 από¬ 
φασή μας και καθιερώνουμε τη λειτουργία κατά τις 
Κυριακές και αργίες του Τμήματος Μονίμου Προσωπι¬ 
κού, τουΤμήματος Προσωπικού Ιδιωτικού Δικαίου, του 
Τμήματος Μισθοδοσίας και τουΤμήματος Εκπαίδευσης, 
Στατιστικής, Υγιεινής και Ασφάλειας Προσωπικού της Δι¬ 
εύθυνσης Ανθρωπίνου Δυναμικού του Δήμου Αθηναίων 
καθώς και της Νομικής Διεύθυνσης του Δήμου Αθηναί¬ 
ων, λόγω των πολλαπλών δραστηριοτήτων, έργων και 
υποχρεώσεων αυτών, όπως αναλυτικά περιγράφεται 
στην 1875/2017 απόφαση του Δημοτικού Συμβουλίου 
Αθηναίων. 

Από τις διατάξεις της παρούσας απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Αθηναίων για το οικονομικό έτος 2018 καθώς 
και για τα επόμενα έτη, πέραν αυτής που έχει προβλε- 
φθεί στην 104044/36624/19.12.2017 απόφασή μας (ΦΕΚ 
4559/Β 721.12.2017). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 51762/18381 (4) 

Επανακατάταξη της υπαλλήλου με σχέση εργα¬ 
σίας ιδιωτικού δικαίου αορίστου χρόνου του Δή¬ 
μου Νίκαιας - Αγ. I. Ρέντη, Θεοδώρας Βλαβιανού 
του Κωνσταντίνου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28Α του ν. 4325/2015 
(ΦΕΚ47/Α72015) «ΕκδημοκρατισμόςτηςΔιοίκησης-Κα- 
ταπολέμηση της Γραφειοκρατίας και Ηλεκτρονική Διακυ- 

βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις του άρθρου 17 του ν. 2839/2000 (ΦΕΚ 
196/Α72000) «Ρυθμίσεις θεμάτων του Υπουργείου Εσω¬ 
τερικών, Δημόσιας Διοίκησης και Αποκέντρωσης και άλ¬ 
λες διατάξεις». 

5. Την ΔΙΔΑΔ/Φ.34/42/οικ.33906/16.12.2013 εγκύκλιο 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης αναφορικά με τον έλεγχο 
τίτλων σπουδών εργαζομένων. 

6. Την 48453/2001 απόφαση του Γενικού Γραμματέα 
Περιφέρειας Αττικής (ΦΕΚ 263/τ.ΝΠΔΔ/30.10.2001), 
με την οποία κατατάχθηκε σε συνιστώμενη προσωρι¬ 
νή θέση με σχέση ιδιωτικού δικαίου αορίστου χρόνου 
του ΝΠΔΔ «Αθλητικός Οργανισμός Δήμου Νίκαιας» η 
Θεοδώρα Βλαβιανού του Κωνσταντίνου, ειδικότητας 
Διοικητικού. 

7. Το 31273/27.12.2017 έγγραφο του Υπουργείου Εσω¬ 
τερικών, με θέμα τροποποίηση αποφάσεων που αφο¬ 
ρούν σε σύσταση οργανικών θέσεων ιδιωτικού δικαίου 
αορίστου χρόνου στο Δήμο Νίκαιας - Αγ. I. Ρέντη. 

8. Το 04/2018 πρακτικό του Υπηρεσιακού Συμβουλίου 
ΟΤΑ Ν. Πειραιά (θέμα 11 ο), περί επανακατάταξης υπαλ¬ 
λήλου του Δήμου Νίκαιας - Αγ. I. Ρέντη, με σχέση εργα¬ 
σίας ιδιωτικού δικαίου αορίστου χρόνου, λόγω έλλειψης 
βασικού τίτλου σπουδών. 

9. Την 143/2018 απόφαση του Δημοτικού Συμβουλίου 
Νίκαιας - Αγ. I. Ρέντη, περί επανακατάταξης υπαλλήλου 
του Δήμου, με σχέση εργασίας ιδιωτικού δικαίου αορί¬ 
στου χρόνου, λόγω έλλειψης βασικού τίτλου σπουδών, 
αποφασίζουμε: 

Επανακατάσσουμε την υπάλληλο του Δήμου Νίκαιας - 
Αγ. I. Ρέντη, Θεοδώρα Βλαβιανού του Κωνσταντίνου, σε 
συνιστώμενη προσωρινή θέση με σχέση εργασίας ιδιωτι¬ 
κού δικαίου αορίστου χρόνου, σύμφωνα με τις διατάξεις 
του άρθρου 17 του 2839/2000, κατόπιν γνωμοδότησης 
του Υπηρεσιακού Συμβουλίου ΟΤΑ Ν. Πειραιά (04/2018 
πρακτικό) και πρότασης του Δημοτικού Συμβουλίου Νί¬ 
καιας - Αγ. I. Ρέντη (143/2018 απόφαση του Δημοτικού 
Συμβουλίου Νίκαιας - Αγ. I. Ρέντη), ως εξής: 


ΟΝΟΜΑΤΕΠΩΝΥΜΟ 

ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΘΕΟΔΩΡΑ ΒΛΑΒΙΑΝΟΥ 
του Κωνσταντίνου 

ΥΕ 

Κλητήρων 

1 


Η παραπάνω θέση θα συμπεριληφθεί στον οργανισμό 
εσωτερικής υπηρεσίας (ΟΕΥ) του Δήμου Νίκαιας - Αγ. 

I. Ρέντη. Η εν λόγω θέση καταργείται μόλις κενωθεί με 
οποιονδήποτε τρόπο. 

Από την απόφαση αυτή δεν προκαλείται επιπλέον 
δαπάνη στον προϋπολογισμό του Δήμου Νίκαιας - Αγ. 
I. Ρέντη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2018 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 1893/88182 (5) 

Έγκριση της αριθμ. 60/2018 απόφασης του Δη¬ 
μοτικού Συμβουλίου του Δήμου Ορχομενού με 
θέμα «Λήψη απόφασης για διακοπή κυκλοφο¬ 
ρίας οχημάτων στις οδούς Μινύα -10ης Σεπτεμ¬ 
βρίου και Θησαυροφυλακίου». 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87 Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τ ις διατάξεις του ν. 3463/2006 (ΦΕΚ 114 Α') «Κώδικας 
Δήμων και Κοινοτήτων» ως ισχύει. 

3. Τις διατάξεις του π.δ. 138/2010 (ΦΕΚ 231 Α') «Ορ¬ 
γανισμός της Αποκεντρωμένης Διοίκησης Θεσσαλίας - 
Στερεός Ελλάδας». 

4. Τις διατάξεις του ν. 2503/1997 (ΦΕΚ 107 Α') «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» ως ισχύει. 

5. Τις διατάξειςτου ν. 2696/1999 (ΦΕΚ 57 Α') «Κύρωση 
του Κώδικα Οδικής Κυκλοφορίας» και ειδικότερα του 
άρθρου 52 παρ. 1 όπως αντικαταστάθηκε με το άρθρο 48 
παρ. 9 του ν. 4313 του 2014 (ΦΕΚ 261 Α'). 

6. Το άρθρο 109 του ν. 2696/1999 (ΦΕΚ 57/Α') περί Δη¬ 
μοσίευσης Αποφάσεων που εκδίδονται κατ' εξουσιοδό¬ 
τηση του Κώδικα Οδικής Κυκλοφορίας, στην Εφημερίδα 
της Κυβερνήσεως. 

7. Την αριθμ. 52907/2009 (ΦΕΚ 2621/Β731-12-2009) 
απόφαση Υπουργού Περιβάλλοντος, ενέργειας και κλι¬ 
ματικής αλλαγής «Ειδικές ρυθμίσεις για την εξυπηρέτη¬ 
ση ατόμων με αναπηρία σε κοινόχρηστους χώρους των 
οικισμών που προορίζονται για την κυκλοφορία πεζών». 

8. Την αριθμ. ΔΜΕΟ/ε/1308/15-12-1995 (ΦΕΚ 30/ 
Β71996) περί Κατάταξης Εθνικών Οδών περιφερειακών 
Αττικής, Στερεός Ελλάδας, Θεσσαλίας, Ηπείρου, Μακε¬ 
δονίας και Θράκης σε Βασικό (Πρωτεύον), Δευτερεύον 
καιΤριτεύον Εθνικό Οδικό Δίκτυο. 

9. Την αριθμ. 44070/2194/2009 απόφαση του Γενικού 
Γραμματέα Περιφέρειας Στερεός Ελλάδας περί καθορι¬ 
σμού οδών που ανήκουν στην αρμοδιότητα συντήρησης 
των υπηρεσιών της Περιφέρειας Στερεάς Ελλάδας (ΦΕΚ 
270 ΑΑΠ). 

10. Την αριθμ. 62240/698/2011 απόφαση του Περιφε¬ 
ρειάρχη Στερεάς Ελλάδας περί καθορισμού οδών που 
ανήκουν στην αρμοδιότητα συντήρησηςτων υπηρεσιών 
της Περιφέρειας Στερεάς Ελλάδας (ΦΕΚ 2190 Β'). 

11. Τις διατάξεις του ν. 4530/2018 (ΦΕΚ 59 Α') «Ρυθμί¬ 
σεις θεμάτων μεταφορών και άλλες διατάξεις». 

12. Το αριθμ. 15109/13-5-2013 έγγραφο της Διεύθυν¬ 
σης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

13. Την αριθμ. 9663/97430/2-9-2013 απόφαση Γενικής 
Γραμματέα Αποκεντρωμένης Διοίκησης Θεσσαλίας -Στε- 

ρεάς Ελλάδας με θέμα «Άσκηση αρμοδιότητας έγκρισης 
αποφάσεων Ο.Τ.Α. α' και β' βαθμού περί κυκλοφοριακών 
ρυθμίσεων». 

14. Την αριθμ. 13917 απόφαση του Υπουργού Εσω¬ 
τερικών περί Διορισμού Συντονιστή της Αποκεντρωμέ¬ 
νης Διοίκησης Θεσσαλίας- Στερεός Ελλάδας (Φ.Ε.Κ. 250/ 
τ.ΥΟΔΔ/26-5-2017). 

15. Την αριθμ. οικ. 11181/136302/28-8-2017 απόφα¬ 
ση του Συντονιστή Αποκεντρωμένης Διοίκησης Θεσ¬ 
σαλίας - Στερεός Ελλάδας με θέμα «Τροποποίηση-συ- 
μπλήρωση της αριθμ. 9663/97430/2-9-2013 απόφασης 
της Γενικής Γραμματέα, όπως τροποποιήθηκε με την 
αριθμ. 1122/9732/28-1-2014 απόφαση, αναφορικά με 
την άσκηση αρμοδιότητας σύμφωνα με τα άρθρα 52 
και 52 Α του ν. 2696/1999, όπως ισχύει». 

16. Την αριθμ. οικ. 1094/10310/22-1-2018 απόφαση 
του Συντονιστή Αποκεντρωμένης Διοίκησης Θεσσαλίας - 
Στερεός Ελλάδας περί ορισμού αναπληρωτή Προϊστα¬ 
μένου της Γενικής Διεύθυνσης Χωροταξικής και Περι¬ 
βαλλοντικής Πολιτικής. 

17. Το αριθμ. Δ.Ο.Υ./277/Φ.252/26-3-2018 έγγραφο 
της Διεύθυνσης Οδικών Υποδομών του Υπουργείου 
Υποδομών και Μεταφορών με θέμα «Μέτρα ρύθμι¬ 
σης της κυκλοφορίας (Κώδικας Οδικής Κυκλοφορίας 
(ν. 2696/1999 όπως έχει τροποποιηθεί και ισχύει)». 

18. Το αριθμ. Δ.Ο.Υ - οικ./2696/Φ.252/18-5-2018 έγ¬ 
γραφο της Διεύθυνσης Οδικών Υποδομών του Υπουρ¬ 
γείου Υποδομών και Μεταφορών με θέμα «Μέτρα ρύθ¬ 
μισης της κυκλοφορίας (Κώδικας Οδικής Κυκλοφορίας 
ν. 2696/1999 όπως έχει τροποποιηθεί και ισχύει)». 

19. Την τροποποίηση του εγκεκριμένου ρυμοτομικού 
σχεδίου της ΔΕ Ορχομενού του Δήμου Ορχομενού της 
ΠΕ Βοιωτίας (ΦΕΚ 27/ΑΑΠ/22-2-2018). 

20. Το αριθμ. 779/71691/22-5-2018 έγγραφο τουΤμή- 
ματος Διοικητικού Οικονομικού Νομού Βοιωτίας της Γε¬ 
νικής Διεύθυνσης Εσωτερικής Λειτουργίας με το οποίο 
μας διαβιβάστηκε η αριθμ. 60/2018 απόφαση του Δ.Σ. 
του Δήμου Ορχομενού και η αντίστοιχη τεχνική περι- 
γραφή-Μελέτη Οδοσήμανσης και το οποίο βεβαιώνει 
τη νομιμότητα της απόφασης. 

21. Το αριθμ. ΥΠΠΟΑ/ΓΔΑΠΚ/ΕΦΑΒΟΙΩ/108275/74453/ 
1096/13-3-2018 έγγραφο της Εφορείας Αρχαιοτήτων 
Βοιωτίας που μας διαβιβάστηκε με το παραπάνω έγ¬ 
γραφο. 

22. Το αριθμ. 1726/80732/7-6-2018 έγγραφο με το 
οποίο ζητούνται συμπληρωματικά στοιχεία επί της ανω¬ 
τέρω απόφασης. 

23. Το αριθμ. 4336/15-6-2018 έγγραφο του Δήμου 
Ορχομενού με συμπληρωματικά στοιχεία. 

24. Την αριθμ. 1/2018 απόφαση της Επιτροπής Ποιό¬ 
τητας Ζωής Ορχομενού. 

25. Το γεγονός ότι οι προτεινόμενες κυκλοφοριακές 
ρυθμίσεις της αριθμ. 60/2018 απόφασης του Δ.Σ. αιτι¬ 
ολογούνται επαρκώς στην τεχνική περιγραφή-Μελέτη 
Οδοσήμανσης της Διεύθυνσης Τεχνικών Υπηρεσιών του 
Δήμου, με παρεμβάσεις κυκλοφοριακού χαρακτήρα που 
έχουν στόχο την καλύτερη κυκλοφοριακή ρύθμιση στο 
Δήμο Ορχομενού και δεν επηρεάζουν τις υπηρεσίες 
οδικής μαζικής μεταφοράς δεδομένου ότι από όλα τα 
τμήματα οδών στα οποία διακόπτεται η κυκλοφορία 


οχημάτων δεν διέρχονται οχήματα Μέσων Μαζικής 
Μεταφοράς. 

26. Το γεγονός ότι: α) από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. και β) η παρούσα απόφαση αφορά 
μόνο την έγκριση των κυκλοφοριακών ρυθμίσεων που 
αναφέρονται παρακάτω, δεν απαλλάσσει τον Δήμο από 
τυχόν άλλες εγκρίσεις που απαιτούνται για την υλοποί¬ 
ηση των κυκλοφοριακών ρυθμίσεων και δεν αποτελεί 
έγκριση χρηματοδότησης των έργων που απαιτούνται 
για την υλοποίησή τους, αποφασίζουμε: 

Α] Την έγκριση της αριθμ. 60/2018 απόφασης του Δη¬ 
μοτικού Συμβουλίου Ορχομενού, ως προς τα εξής: 

Α) Για την περιοχή του Αρχαίου Θεάτρου: 
α) Να τοποθετηθεί σήμα Ρ-7 «Απαγορεύεται η είσοδος 
σε όλα τα οχήματα», στην συμβολή των οδών Ακροπό- 
λεως και 10ης Σεπτεμβρίου, στη θέση όπου βρίσκεται 
το νότιο άκρο της κλίμακας του περιβάλλοντος χώρου 
του Ι.Ν Παναγίας της Σκριπούς (θέση 2). 

β) Το ίδιο σήμα Ρ-7 να τοποθετηθεί νοτιότερα, στην 
συμβολή της οδού Μινύα και Συγγρού, σε θέση που να 
αποκλείεται η πρόσβαση προς το θέατρο αλλά να είναι 
δυνατή η στροφή σε αυτές τις δύο οδούς (θέση 3). 

γ) Το ίδιο σήμα Ρ-7, να τοποθετηθεί στη συμβολή των 
οδών Νικηταρά, Συγγρού και Μινύα και σε θέση που να 
αποκλείεται η πρόσβαση προς το θέατρο αλλά να είναι 
δυνατή η απρόσκοπτη κυκλοφορία σ' αυτές τις οδούς 
(θέση 3). 

Να τοποθετηθούν πινακίδες Κ-25 «Προσοχή, άλλοι 
κίνδυνοι», για την επίτευξη μεγαλύτερης προσοχής των 
οδηγών. 

Να τοποθετηθούν επίσης σήματα Ρ-47 «Υποχρεωτική 
κατεύθυνση πορείας προς τα αριστερά» (3 πιν.) και στην 
οδό Ακροπόλεως προς 10ης Σεπτεμβρίου. 

Να τοποθετηθεί σήμα Ρ-50 «Υποχρεωτική κατεύθυνση 
πορείας με στροφή αριστερά ή δεξιά», στην οδό Νικητα- 
ρά, πριν την συμβολή της με την οδό Συγγρού και στον 
κόμβο Νικηταρά και Συγγρού. 

Επίσης, σήμα Ρ-48 «Υποχρεωτική κατεύθυνση πορείας 
προς τα δεξιά» στην συμβολή Μινύα-Συγγρού. 

Β) Για την οδό Θησαυροφυλακίου : 
α) Να τοποθετηθεί στην συμβολή των οδών Θησαυρο¬ 
φυλακίου και Σισύφου και επί της οδού Σισύφου, σήμα 
Π-25 «οδός αδιέξοδη» με κατεύθυνση προς τον Θησαυ¬ 
ρό του Μινύα. 

β) Στην ίδια συμβολή και επί της οδού Θησαυροφυλα¬ 
κίου, να τοποθετηθεί σήμα επίσης Π-25 «οδός αδιέξοδη» 
(για τους προερχόμενους από την οδό Ανδρέως), με κα¬ 
τεύθυνση προς τον Θησαυρό του Μινύα. 

γ) Στη θέση μεταξύ των σημείων «Τ3-Τ4» της ιδιοκτη¬ 
σίας ΕΦΑ, να τοποθετηθεί σήμα Ρ-7 «Απαγορεύεται η 
είσοδος σε όλα τα οχήματα». 

Για την διακοπή της προσπέλασης από την οδό Κρηθέα 
προς την οδό Θησαυροφυλακίου: 

α) Να τοποθετηθεί στη συμβολή Κρηθέα-Θησαυρο- 
φυλακίου και προς την είσοδο του Θησαυροφυλακίου, 
σήμα Ρ-7 «Απαγορεύεται η είσοδος σε όλα τα οχήματα». 

β) Επί της οδού Κρηθέα και για προερχόμενα από αυτή 
την οδό οχήματα, να τοποθετηθεί σήμα Ρ-48, «Υποχρε¬ 
ωτική κατεύθυνση πορείας προς τα δεξιά». 

γ) Επί της οδού Σλήμαν και για τα προερχόμενα από 
την οδό Σλήμαν οχήματα, να τοποθετηθεί σήμα Ρ-28 
«Απαγορεύεται η δεξιά στροφή». 

Οι εν λόγω εγκρίσεις χορηγούνται με τις εξής προϋ¬ 
ποθέσεις: 

- Οι αναγκαίες παρεμβάσεις για την υλοποίηση των 
εν λόγω κυκλοφοριακών ρυθμίσεων (π.χ. τοποθέτηση 
κατάλληλης οριζόντιας και κάθετης σήμανσης, χρήση 
κατάλληλων υλικών κ.λπ.) θα είναι σύμφωνες με τον 
Κ.Ο.Κ. καθώς και με τις προδιαγραφές του Υπουργείου 
Υποδομών και Μεταφορών. 

- Να λαμβάνεται μέριμνα ώστε με την εφαρμογή των 
προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

- Οι προτεινόμενες κυκλοφοριακές ρυθμίσεις να υπο¬ 
στηρίζουν και τις ανάγκες των ατόμων με αναπηρία 
(ΑμεΑ). 

- Η υλοποίηση των ρυθμίσεων θα γίνει με ευθύνη του 
Δήμου Ορχομενού, ο οποίος καθ' όλη την χρονική διάρ¬ 
κεια εφαρμογής των εν λόγω κυκλοφοριακών ρυθμίσε¬ 
ων υποχρεούται να αξιολογεί την αποτελεσματικότητα 


των μέτρων σε σχέση με το ευρύτερο δίκτυο κυκλοφο¬ 
ρίας της πόλης, παρακολουθώντας και συντηρώντας τα 
σχετικά έργα (οδόστρωμα- σήμανση κ.λπ.). 

- Αυτοδίκαιης ανάκλησής της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμόδιους φορείς και με την απόφαση αυτή. 

- Με την παρούσα απόφαση δεν νομιμοποιούνται τυ¬ 
χόν παράνομες ενέργειες ούτε υποκαθίστανται άλλες 
αδειοδοτήσεις και εγκρίσεις που τυχόν απαιτούνται για 
την υλοποίηση των εν λόγω κυκλοφοριακών ρυθμίσεων. 

- Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

- Η τοποθέτηση άλλων, πλην ρυθμιστικών, πινακίδων, 
(πληροφοριακών, αναγγελίας κινδύνου ή πινακίδων που 
διευκολύνουν και βελτιώνουν την ρύθμιση ή την ασφά¬ 
λεια της κυκλοφορίας), μπορεί να γίνει με ευθύνη του 
Δήμου. 

- Να τηρούνται απαρέγκλιτα τα όσα αναγράφονται 
στηνΤεχνική Περιγραφή της ΔιεύθυνσηςΤεχνικών Υπη¬ 
ρεσιών του Δήμου Ορχομενού, βάσει της οποίας ελήφθη 
η 60/2018 απόφαση του Δημοτικού Συμβουλίου. 

Η παρούσα ισχύει από τη δημοσίευσή της στην Εφη¬ 
μερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 10 Ιουλίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























